তৰুণ গগৈ। নাম তৰুণ, ৰাজনীতিত তৰুণ, উদ্যমেৰে তৰুণ..তেৱেঁই চিৰতৰুণ। সদায়ে হাঁহিমুখীয়া, স্বভাৱসুলভ আৰু চৰ্চিত নাম তৰুণ গগৈ। শেষ ক্ষণলৈ তৰুণ গগৈৰ উদ্যম কমি যোৱা নাছিল। সৌ সিদিনা গুৱাহাটী মেডিকেল কলেজ হাস্পতালৰ পৰা মুকলি হোৱাৰ পৰতো একেই উৎসাহেৰে ৰাজ্যবাসীক কৈ গৈছিল- মই ঠিকেই আছো, মই ঘূৰি আহিছো!
ক'ৰ'ণাত আক্ৰান্ত হৈ দীৰ্ঘসময় ধৰি গুৱাহাটী চিকিৎসা মহাবিদ্যালয়ত চিকিৎসাধীন হৈ আছিল। আজি তেওঁৰ মৃত্যুৰ বাতৰি পাই ৰাজ্যবাসীয়ে অশ্ৰুসিক্ত শ্ৰদ্ধা জ্ঞাপন কৰিছে। হয়টো এবাৰলৈ হ'লেও ভাবিছে- বাদ দিয়াহে বুলি কৈ পুনৰ ঠন ধৰি উঠিব তৰুণ গগৈ নামৰ সত্বাটো!
